S-1001/2022

Mál þetta var þingfest 10. júní 2022 og dómtekið sama dag. Málið höfðaði Lögreglustjórinn á Suðurnesjum með ákæru útgefinni 25. maí 2022 á hendur ákærða, X, fæddum [...], fyrir fíkniefnalagabrot brot, með því að hafa þriðjudaginn 25. janúar 2022 staðið að innflutningi á 643 töflum af ávana- og fíknilyfinu Oxy Contin (virkt efni: Oxycodonum) sem ákærði flutti ólöglega til landsins með flugi W61539 frá Varsjá í Póllandi og tollverðir í Flugstöð Leifs Eiríkssonar fundu við leit í farangri ákærða við komuna til landsins.

Er háttsemin talin varða við 1., sbr. 4. mgr. 3. gr., sbr. 5. gr. laga nr. 65/1974 um ávana- og fíkniefni, sbr. lög 60/1980, lög 13/1985, lög 10/1997 og lög 68/2001 og 2., 3. og 6. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 105/2021. Af hálfu ákæruvaldsins er þess krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á ofangreindum 643 Oxy Contin töflu má grundvelli 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.

Við þingfestingu málsins játaði ákærði þá háttsemi sem honum er gefin að sök í ákæru og samþykkti upptökukröfu ákæruvaldsins. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi höfðu tjáð sig um lagaatriði máls og ákvörðun viðurlaga. Af hálfu ákærða er krafist vægustu refsingar sem lög leyfa. Þá krefst verjandi hæfilegrar þóknunar sér til handa fyrir verjandastörf við rannsókn og meðferð málsins.

Með skýlausri játningu ákærða fyrir dómi, sem samrýmist framburði hans hjá lögreglu og öðrum rannsóknargögnum máls, er sannað að hann hafi gerst seku rum þá háttsemi sem honum er gefin að sök í ákæru og þar þykir rétt heimfærð til refsiákvæða.

Ákærði hefur ekki áður orðið uppvís að refsiverðri hátt semi, svo vitað sé. Ber að líta til þessa við ákvörðun refsingar, sem og til greiðrar játningar ákærða hjá lögreglu og fyrir dómi. Á hinn bóginn verður ekki framhjá því horft að ákærði flutti til landsins töluvert magn afar hættulegra lyfja. Liggur þó ekkert fyrir um að ákærði hafi staðið að skipulagningu eða fjármögnun brotsins og virðist hafa flutt efnin til landsins gegn greiðslu. Að öllu gættu þykir refsing hans hæfilega ákveðin fangelsi í þrjámánuði. Með hliðsjón af alvarleika brotsins eru ekki efni til að skilorðsbinda þá refsingu.

Með hliðsjón af sakfellingu ákærða er fallist á upptökukröfu ákæruvaldsins eins og húner sett fram í ákæru. Þá verður ákærði dæmdur til að greiða allan sakarkostnað en til hans telst aðeins þóknun H-kvk-ef A-kvk-ef verjanda ákærða við rannsókn og meðferð málsinso g aksturskostnaður verjanda. Með hliðsjón af eðli og umfangi máls og að teknu tilliti til tímaskýrslu verjanda þykir þóknun hans hæfilega ákveðin 474.300 krónur að meðtöldum virðisaukaskatti. Jafnframt greiði ákærði 10.080 króna aksturskostnað verjanda.

J-kk-nf J-kk-nf héraðsdómari kveður upp dóm þennan.

Dómsorð :

Ákærði, X, sæti fangelsi í þrjá mánuði.

Gerða reru upptækar til ríkissjóðs 643 töflur af ávana- og fíknilyfinu Oxy Contin sem haldlagðar voru 25. janúar 2022.

Ákærði greiði 474.300 króna þóknun H-kvk-ef A-kvk-ef verjanda síns að meðtöldum virðisaukaskatti og 10.080 króna aksturskostnað verjanda.

J-kk-nf J-kk-nf